Женевска конференција (26. април – 20. јул 1954) је била конференција која је одржана у Женеви у Швајцарској а чија је сврха била покушај налажења начина да се Кореја уједини и разматрање могућности за успостављање мира у Индокини. Совјетски Савез, Сједињене Државе, Француска, Уједињено Краљевство, и Народна Република Кина су биле земље учеснице током целе конференције, а представници других држава које су биле умешане у ова два питања су учествовали када се расправљало о одговарајућим темама. Међу овим земљама су оне које су послале своје трупе преко Уједињених нација у Кореју и разне земље које су биле умешане у Први рат у Индокини између Француске и Вијетмина.